# Cos d'inclusió

Els cossos d'inclusió són agregats del nucli cel·lular o del citoplasma que permeten la tinció i l'observació microscòpica de diferents patologies i que normalment són proteïnes de la càpsida dels virus. Es caracteritzen per ser llocs de replicació vírica dins els bacteris o cèl·lules eucariotes. Trobar cossos d'inclusió als teixits nerviosos emprant mètodes histopatològics també confirma de vegades l'existència de diverses malalties neurodegeneratives, com en el cas dels cossos d'inclusió neuronals d'ubiquitina en la demència frontotemporal familiar els de Bunina (formats per cistatina C, un inhibidor endogen de la cisteïna proteasa) en l'esclerosi lateral amiotròfica, els de neuroserpina (una proteïna enzimàtica membre de la superfamília dels inhibidors de la serina proteasa i secretada pels cons de creixement de les neurones del sistema nerviós) en la demència per encefalopatia familiar amb cossos de Collins, els de Lewy en la demència homònima, els de huntingtina mutada en la malaltia de Huntington o els d'alfa-sinucleïna en la malaltia de Parkinson.

## Composició

Es considera que el mecanisme d'agregació de les proteïnes de determinats cossos d'inclusió està relacionat amb el procés de plegament proteic. Els vírics solen ser llocs de replicació.

## Estructura

Acostumen a ser esfèrics o ovals. A E. coli el seu diàmetre és de 0,2 a 1,5 micres i acumulen fins al 50% del total de proteïna de la cèl·lula. Per regla general, es troba només un cos d'inclusió a cada cèl·lula.

## Ús

Els cossos d'inclusió sovint són útils en el diagnòstic de les infeccions víriques. Els de Cowdry es veuen predominantment en les infeccions per herpes simple i són intranuclears Els de Negri són propis de la ràbia i apareixen a l'interior del citoplasma de les cèl·lules nervioses infectades. Els originats pels citomegalovirus recorden l'aspecte d'un ull de mussol i es troben al nucli i, en determinats casos, al citoplasma cel·lular. Els de Henderson-Paterson són patognomònics de la infecció pel poxvirus causant del mol·lusc contagiós. Els intracitoplasmàtics de Guarnieri en la verola (avui dia anomenats de tipus B per diferenciar-los dels de tipus A que apareixen en infeccions degudes a altres membres de la família Poxviridae). Els cossos acidòfils (es tenyeixen amb l'eosina) de Councilman es poden apreciar en el nucli dels hepatòcits afectats per la febre groga o l'hepatitis D. Els de Boid sorgeixen en el citoplasma de les cèl·lules infectades per alguns membres de la família Arenaviridae.
Altres cossos d'inclusió d'interès en la diagnosi microscòpica de patologies d'etiologia no vírica són:
* Cossos asteroidals. Formacions lipídiques acidòfiles estelades que es veuen, per exemple, a l'interior de les cèl·lules gegants dels granulomes hepàtics de la sarcoïdosi. o alguna rara vegada en determinats tumors odontogènics.
* Cossos de Civatte. Acumulacions de filaments de queratina coberts d'immunoglobulines, presents en les cèl·lules apoptòtiques de la capa basal de l'epidermis i que s'observen a les biòpsies de certes dermatosis, com ara el liquen pla o el lupus eritematós discoide.
* Cossos de Rocha Lima. Inclusions d'un característic color vermell o violaci, visibles amb la tinció de Giemsa i formades per masses de Bartonella bacilliformis degradades que apareixen en el citoplasma de les cèl·lules endotelials dels individus infectats per la malaltia de Carrión (berruga peruana).
* Cossos de Russell. Descrits per primera vegada l'any 1890 pel patòleg escocès William Russell (1852–1940), són inclusions esfèriques eosinòfiles en el citoplasma de les cèl·lules plasmàtiques, de vegades tan grans que arriben a comprimir el seu nucli. Tot i que majoritàriament es troben en pacients amb mieloma múltiple, es veuen també en la gastritis del mateix nom i en altres processos caracteritzats per una estimulació immunològica perllongada i/o inflamació associada a hipergammaglobulinèmia.
* Cossos de Donovan. Són típics de la donovanosi (una MTS causada pel bacteri Klebsiella granulomatis, endèmica en regions tropicals i subtropicals i també anomenada granuloma inguinal). Emprant la tinció de Giemsa, es poden identificar en el citoplasma dels histiòcits o dels leucòcits mononuclears de les mostres tissulars dels individus infectats.
* Cossos de Schaumann. Inclusions d'oxalat de calci que s'observen en el citoplasma dels macròfags en casos de sarcoïdosi.
* Cossos de Howell-Jolly. Petites inclusions intraeritrocitàries intensament basòfiles característiques de l'asplènia, però que també es poden veure en altres entitats patològiques (com ara l'esferocitosi hereditària, l'amiloïdosi o l'anèmia megaloblàstica) i en nounats prematurs.
* Cossos de Pappenheimer. Grànuls anòmals de ferritina presents en la perifèria de certs glòbuls vermells, anomenats sideròcits, i que apareixen en afeccions com l'anèmia sideroblàstica, el saturnisme o l'anèmia de cèl·lules falciformes.
* Cossos de Mallory. Inclusions hialines al citoplasma dels hepatòcits, pròpies de l'hepatitis alcohòlica, el fetge gras no alcohòlic, la colangitis biliar primària o el carcinoma hepatocel·lular.
* Cossos de Dutcher. Formacions nuclears rodones, histològicament PAS-positives i resistents a la diastasa que es troben en els plasmòcits dels malalts que tenen macroglobulinèmia de Waldenström o determinats tipus de mieloma múltiple.
* Cossos de Heinz. Acumulacions d'hemoglobina desnaturalitzada adherides a la membrana cel·lular interna dels eritròcits i que indiquen l'existència de dany oxidatiu en aquests elements sanguinis. Es veuen, per exemple, en la deficiència de glucosa-6-fosfat-deshidrogenasa. En els animals acostumen a aparèixer en el context d'una anèmia hemolítica subsegüent a la ingesta de compostos o aliments que contenen tiosulfat, entre ells els calçots.
També es pot fer servir la síntesi controlada d'alguns cossos d'inclusió, com els d'E. coli, per a propòsits industrials i per a elaborar organismes genèticament modificats, per exemple en la producció de proteïnes recombinants. Aquest és el cas de la insulina o de la peroxidasa de rave rusticà, un enzim àmpliament emprat en procediments biotecnològics.

## Referències

* ↑ Pirici, D; Vandenberghe, R; Rademakers, R; Dermaut, B; Cruts, M; Vennekens, K; et al «Characterization of Ubiquitinated Intraneuronal Inclusions in a Novel Belgian Frontotemporal Lobar Degeneration Family» (en anglès). J Neuropathol Exp Neurol, 2006 Mar; 65 (3), pp: 289-301. DOI: 10.1097/01.jnen.0000205147.39210.c7. ISSN: 1554-6578. PMID: 16651890 [Consulta: 14 desembre 2021].
* ↑ Kimura, T; Jiang, H; Konno, T; Seto, M; Iwanaga, K; et al «Bunina bodies in motor and non-motor neurons revisited: a pathological study of an ALS patient after long-term survival on a respirator» (en anglès). Neuropathology, 2014 Ag; 34 (4), pp: 392-397. DOI: 10.1111/neup.12105. ISSN: 1440-1789. PMID: 24444375 [Consulta: 15 desembre 2021].
* ↑ Ricagno, S; Caccia, S; Sorrentino, G; Antonini, G; Bolognesi, M «Human neuroserpin: structure and time-dependent inhibition» (en anglès). J Mol Biol, 2009 Abr 24; 388 (1), pp: 109-121. DOI: 10.1016/j.jmb.2009.02.056. ISSN: 1089-8638. PMID: 19265707 [Consulta: 10 març 2022].
* ↑ Yazaki, M; Liepnieks, JJ; Murrell, JR; Takao, M; et al «Biochemical Characterization of a Neuroserpin Variant Associated with Hereditary Dementia» (en anglès). Am J Pathol, 2001 Gen; 158 (1), pp: 227-233. DOI: 10.1016/S0002-9440(10)63961-2. PMC: 1850267. PMID: 11141496 [Consulta: 10 març 2022].
* ↑ Rocha Cabrero, F; Morrison, EH «Lewy Bodies» (en anglès). StatPearls [Internet]. StatPearls Publishing LLC, 2021 Jul 11; NBK536956 (rev), pàgs: 8. PMID: 30725641 [Consulta: 21 gener 2022].
* ↑ Harding, RJ; Tong, YF «Proteostasis in Huntington's disease: disease mechanisms and therapeutic opportunities» (en anglès). Acta Pharmacol Sin, 2018 Maig; 39 (5), pp: 754-769. DOI: 10.1038/aps.2018.11. PMC: 5943907. PMID: 29620053 [Consulta: 13 gener 2022].
* ↑ Teixeira, M; Sheta, R; Idi, W; Oueslati, A «Alpha-Synuclein and the Endolysosomal System in Parkinson's Disease: Guilty by Association» (en anglès). Biomolecules, 2021 Set 9; 11 (9), pp: 1333. DOI: 10.3390/biom11091333. PMC: 8472725. PMID: 34572546 [Consulta: 14 desembre 2021].
* ↑ Umetsu, M; Tsumoto, K; Nitta, S; Adschiri, T; et al «Nondenaturing solubilization of beta2 microglobulin from inclusion bodies by L-arginine» (en anglès). Biochem Biophys Res Commun, 2005 Mar 4; 328 (1), pp: 189-197. ISSN 0006-291X. DOI: 10.1016/j.bbrc.2004.12.156. PMID: 15670769 [Consulta: 21 desembre 2021].
* ↑ Yang, Z; Zhang, L; Zhang, Y; Zhang, T; et al «Highly efficient production of soluble proteins from insoluble inclusion bodies by a two-step-denaturing and refolding method» (en anglès). PLoS One, 2011 Jul 29; 6 (7), pp: e22981. PMID: 21829569. DOI: 10.1371/journal.pone.0022981. PMC: 3146519 [Consulta: 21 desembre 2021].
* ↑ Netherton, C; Moffat, K; Brooks, E; Wileman, T «A Guide to Viral Inclusions, Membrane Rearrangements, Factories, and Viroplasm Produced During Virus Replication» (en anglès). Adv Virus Res, 2007; 70, pp: 101-182. PMID: 17765705. DOI: 10.1016/S0065-3527(07)70004-0. PMC: 7112299 [Consulta: 18 febrer 2022].
* ↑ Palmer, I; Wingfield, PT «Preparation and Extraction of Insoluble (Inclusion-Body) Proteins from Escherichia coli» (en anglès). Curr Protoc Protein Sci, 2004 Nov; Chapter 6: Unit 6.3, pàgs: 25. DOI: 10.1002/0471140864.ps0603s38. PMC: 3518028. PMID: 18429271 [Consulta: 15 desembre 2021].
* ↑ Shintaku, M; Umehara, Y; Iwaisako, K; Tahara, M; Adachi, Y «Herpes simplex pancreatitis» (en anglès). Arch Pathol Lab Med, 2003 Feb; 127 (2), pp: 231-234. DOI: 10.5858/2003-127-231-HS. ISSN: 1543-2165. PMID: 12562243 [Consulta: 14 desembre 2021].
* ↑ Lahaye, X; Vidy, A; Pomier, C; Obiang, L; et al «Functional characterization of Negri bodies (NBs) in rabies virus-infected cells: Evidence that NBs are sites of viral transcription and replication» (en anglès). J Virol, 2009 Aug; 83 (16), pp: 7948-7958. DOI: 10.1128/JVI.00554-09. PMC: 2715764. PMID: 19494013 [Consulta: 14 desembre 2021].
* ↑ Krafts, K «Owl’s eye nuclei» (en anglès). Pathology Student. University of Minnesota, 2012; Jul 29, pàgs: 3 [Consulta: 14 desembre 2021].
* ↑ Megalla, M; Bronsnick, T; Noor, O; Rao, B «Dermoscopic, Confocal Microscopic, and Histologic Characteristics of an Atypical Presentation of Molluscum Contagiosum» (en anglès). Ann Clin Pathol, 2014; 2 (5), pp: 1038. ISSN: 2373-9282 [Consulta: 5 gener 2022].
* ↑ Kato, S; Takahashi, M; Kameyama, S; Kamahora, J «A study of the morphological and cyto-immunological relationship between the inclusions of vaccinia, rabbitpox, vaccinia (variola origin) and vaccinia IHD and a consideration of the term "Guarnieri body"» (en anglès). Biken's Journal, 1959 Des; 2 (4), pp: 343–363. ISSN 0006-2324. DOI: 10.18910/83129 [Consulta: 21 març 2022].
* ↑ Lawn, SD; Holwill, S «Type A intracytoplasmic inclusions in human cowpox infection» (en anglès). J Clin Pathol, 2004 Jun; 57 (6), pp: 670–671. ISSN 0021-9746. PMC: 1770329. PMID: 15166282 [Consulta: 21 març 2022].
* ↑ Buitrago, B; Popper, H; Hadler, SC; Thung, SN; et al «Specific histologic features of Santa Marta hepatitis: a severe form of hepatitis delta-virus infection in northern South America» (en anglès). Hepatology, 1986 Nov-Des; 6 (6), pp: 1285-1291. DOI: 10.1002/hep.1840060610. ISSN: 1527-3350. PMID: 3793005 [Consulta: 4 febrer 2022].
* ↑ Ilyasu, Y; Abba, Y; Zunita, Z; Mohd-Azmi, ML; Noordin, MM «Diagnosis of Boid Inclusion Body Disease: Challenges and Future Prospects» (en anglès). IOSR Journal of Agriculture and Veterinary Science, 2015 Mar; 8 (3), pp: 77-82. DOI: 10.9790/2380-08327782. ISSN: 2319-2380 [Consulta: 18 febrer 2022].
* ↑ Muhanna, A; Al Momani, L; Likhitsup, A «Sarcoidosis Manifesting as Liver Granuloma With Asteroid Bodies» (en anglès). Cureus, 2021 Set 12; 13 (9), pp: e17915. DOI: 10.7759/cureus.17915. PMC: 8439400. PMID: 34540506 [Consulta: 25 abril 2022].
* ↑ Patil, S; Rao, RS; Amrutha, N «A Spider like body in Keratocystic Odontogenic Tumor - A Paradoxical find» (en anglès). Journal of International Oral Health, 2013 Des; 5 (6), pp: 131-133. ISSN 0976-1799. PMC: 3895731. PMID: 24453458 [Consulta: 25 abril 2021].
* ↑ Pranay, T; Kumar, AS; Chhabra, S «Civatte Bodies: A Diagnostic Clue» (en anglès). Indian Journal of Dermatology, 2013 Jul; 58 (4), pp: 327. DOI: 10.4103/0019-5154.113974. PMC: 3726905. PMID: 23919028 [Consulta: 28 desembre 2021].
* ↑ Arias-Stella, J; Arias-Stella Castillo, JL «Las inclusiones de Rocha Lima en la verruga peruana» (en anglès). Folia Dermatológica Peruana, 1996 Des; 7 (3-4), pp: 37-42. ISSN: 1609-7254 [Consulta: 28 desembre 2021].
* ↑ Krishnan, B; Thiagarajan, P «Images in hematology. Myeloma with Russell bodies» (en anglès). American Journal of Hematology, 2005 Gen; 78 (1), pp: 79. DOI: 10.1002/ajh.20247. ISSN: 1096-8652. PMID: 15609291 [Consulta: 28 desembre 2021].
* ↑ Qiao, J; Dudrey, E; Gilani, S «Russell body gastritis» (en anglès). Pathologica, 2019 Jun; 111 (2), pp: 76-78. DOI: 10.32074/1591-951X-17-19. PMC: 8186013. PMID: 31388200 [Consulta: 28 desembre 2021].
* ↑ Reinhard, H; Karamchandani, DM «Russell Bodies and Russell Body Inflammatory Polyp in the Colorectum: A Review of Clinicopathologic Features» (en anglès). BioMed Research International, 2018; Jul 29, pp: 2845291. DOI: 10.1155/2018/2845291. PMC: 6087615. PMID: 30151376 [Consulta: 2 febrer 2022].
* ↑ O'Farrell, N «Donovanosis» (en anglès). Sex Transm Infect, 2002 Des; 78 (6), pp: 452-457. DOI: 10.1136/sti.78.6.452. PMC: 1758360. PMID: 12473810 [Consulta: 5 gener 2022].
* ↑ Gupta, N; Rajwanshi, A; Gupta, D «Schaumann body in a case of sarcoidosis diagnosed on transbronchial FNAC» (en anglès). J Cytol, 2011 Abr; 28 (2), pp: 88-89. DOI: 10.4103/0970-9371.80753. PMC: 3111717. PMID: 21713156 [Consulta: 22 febrer 2022].
* ↑ Scafidi, JM; Gupta, V «Histology, Howell Jolly Bodies» (en anglès). StatPearls [Internet]. StatPearls Publishing LLC, 2021 Abr 27; NBK557489 (rev), pàgs: 4. PMID: 32491421 [Consulta: 21 gener 2022].
* ↑ Sears, DA; Udden, MM «Pappenheimer bodies: a brief historical review» (en anglès). American Journal of Hematology, 2004 Abr; 75 (4), pp: 249-250. DOI: 10.1002/ajh.20008. ISSN: 1096-8652. PMID: 15054821 [Consulta: 21 gener 2022].
* ↑ Kurtovic, E; Limaiem, F «Mallory Bodies» (en anglès). StatPearls [Internet]. StatPearls Publishing LLC, 2021 Set 20; NBK545300 (rev), pàgs: 5. PMID: 31424884 [Consulta: 21 gener 2022].
* ↑ Jain, D; Singh, T «Plasmablastic multiple myeloma with Dutcher bodies» (en anglès). Indian Journal of Pathology and Microbiology, 2008 Jul-Set; 51 (3), pp: 442-443. DOI: 10.4103/0377-4929.42557. ISSN: 0974-5130. PMID: 18723987 [Consulta: 22 febrer 2022].
* ↑ Herman, TF; Javaid, MU «Heinz Body» (en anglès). StatPearls [Internet]. StatPearls Publishing LLC, 2021 Jul 26; NBK551622 (rev), pàgs: 3. PMID: 31869086 [Consulta: 22 gener 2022].
* ↑ Krafts, K «What's the difference between Howell-Jolly bodies and Heinz bodies?» (en anglès). Pathology Student. University of Minnesota, 2014; Oct 2, pàgs: 1 [Consulta: 22 gener 2022].
* ↑ Guitart, R; Mateu, C; López, A; Alberola, J «Heinz body anaemia in two dogs after Catalan spring onion (“calcot”) ingestion: a case reports» (en anglès). Veterinarni Medicina, (Praha), 2008 Jul; 53 (7), pp: 392–395. DOI: 10.17221/1990-VETMED. ISSN: 1805-9392 [Consulta: 22 gener 2022].
* ↑ Jürgen, B; Breitenstein, A; Urlacher, V; Büttner, K; Lin, H; Hecker, M; Schweder, T; Neubauer, P «Quality control of inclusion bodies in Escherichia coli» (en anglès). Microbial Cell Factories, 2010 Maig 28; 9, pp: 41. DOI: 10.1186/1475-2859-9-41. PMC: 2893105. PMID: 20509924 [Consulta: 21 desembre 2021].
* ↑ Yamaguchi, H; Miyazaki, M «Refolding techniques for recovering biologically active recombinant proteins from inclusion bodies» (en anglès). Biomolecules, 2014 Feb 20; 4 (1), pp: 235-251. DOI: 10.3390/biom4010235. PMC: 4030991. PMID: 24970214 [Consulta: 15 desembre 2021].
* ↑ Zieliński, M; Romanik-Chruścielewska, A; Mikiewicz, D; Łukasiewicz, N; Sokołowska, I; Antosik, J; Sobolewska-Ruta, A; Bierczyńska-Krzysik, A; Zaleski, P; Płucienniczak, A «Expression and purification of recombinant human insulin from E. coli 20 strain» (en anglès). Protein Expression and Purification, 2019 Maig; 157, pp: 63-69. DOI: 10.1016/j.pep.2019.02.002. ISSN: 1096-0279. PMID: 30735706 [Consulta: 4 febrer 2022].
* ↑ Siew, YY; Zhang, W «Downstream processing of recombinant human insulin and its analogues production from E. coli inclusion bodies» (en anglès). Bioresources and Bioprocessing, 2021; 8 (1), pp: 65. DOI: 10.1186/s40643-021-00419-w. PMC: 8313369. PMID: 34336550 [Consulta: 13 gener 2022].
* ↑ Humer, D; Ebner, J; Spadiut, O «Scalable High-Performance Production of Recombinant Horseradish Peroxidase from E. coli Inclusion Bodies» (en anglès). International Journal of Molecular Sciences, 2020 Jun 29; 21 (13), pp: 4625. DOI: 10.3390/ijms21134625. PMC: 7369975. PMID: 32610584 [Consulta: 2 febrer 2022].

## Bibliografia

* Galliciotti, Giovanna; Glatzel, Markus; Kinter, Jochen; Kozlov, Serguei V.; et al. Accumulation of Mutant Neuroserpin Precedes Development of Clinical Symptoms in Familial Encephalopathy with Neuroserpin Inclusion Bodies (en anglès). Am J Pathol, 2007 Abr; 170 (4), pp: 1305-1313. PMID: 17392169. DOI 10.2353/ajpath.2007.060910 [Consulta: 13 gener 2022].
* Park, Ah-Reum; Jang, Seung-Won; Kim, Jin-Sook; Park, Young-Gyun; et al. Efficient recovery of recombinant CRM197 expressed as inclusion bodies in E.coli (en anglès). PLoS One, 2018 Jul 18; 13 (7), pp: e0201060. PMID: 30021008. DOI 10.1371/journal.pone.0201060 [Consulta: 21 desembre 2021].
* Restrepo-Pineda, Sara; Bando-Campos, Carlos G.; Valdez-Cruz, Norma A.; Trujillo-Roldán, Mauricio A. Recombinant production of ESAT-6 antigen in thermoinducible Escherichia coli: the role of culture scale and temperature on metabolic response, expression of chaperones, and architecture of inclusion bodies (en anglès). Cell Stress Chaperones, 2019 Jul; 24 (4), pp: 777-792. PMID: 31165436. DOI 10.1007/s12192-019-01006-x [Consulta: 21 gener 2022].
* Dolnik, Olga; Gerresheim, Gesche K.; Biedenkopf, Nadine. New Perspectives on the Biogenesis of Viral Inclusion Bodies in Negative-Sense RNA Virus Infections (en anglès). Cells, 2021 Jun 10; 10 (6), pp: 1460. PMID: 34200781. DOI 10.3390/cells10061460 [Consulta: 16 desembre 2021].
* Gil-Garcia, Marcos; Ventura, Salvador. Coiled-Coil Based Inclusion Bodies and Their Potential Applications (en anglès). Front Bioeng Biotechnol, 2021 Ag 17; 9, pp: 734068. PMID: 34485264. DOI 10.3389/fbioe.2021.734068 [Consulta: 16 desembre 2021].
* Lipničanová, Sabina; Legerská, Barbora; Chmelová, Daniela; Ondrejovič, Miroslav; Miertuš, Stanislav. Optimization of an Inclusion Body-Based Production of the Influenza Virus Neuraminidase in Escherichia coli (en anglès). Biomolecules, 2022 Feb 19; 12 (2), pp: 331. PMID: 35204831. DOI 10.3390/biom12020331 [Consulta: 10 març 2022].

## Enllaços externs

* Refolding of Inclusion Body Proteins from E. Coli Creative Biomart. 2017 Jun (anglès)
* Miositis por cuerpos de inclusión Sanchez Lira, CM. 2021 Gen (castellà)